Πανεπιστήμιο του Νέου Χάμσαϊρ

Το **Πανεπιστήμιο του Νέου Χάμσαϊρ** (αγγλικά: University of New Hampshire- UNH) είναι ένα δημόσιο ερευνητικό πανεπιστήμιο με την κύρια πανεπιστημιούπολη του στην πόλη Ντέραμ του Νέου Χάμσαϊρ, στις Ηνωμένες Πολιτείες Αμερικής. Ιδρύθηκε το 1866 ως κολλέγιο γης στο Χανόβερ, μεταφέρθηκε στο Ντέραμ το 1893, και υιοθέτησε το σημερινό του όνομα το 1923.

Η πανεπιστημιούπολη του Ντέραμ περιλαμβάνει έξι κολλέγια. Ένα έβδομο κολλέγιο, το Πανεπιστήμιο του Νέου Χάμσαϊρ στο Μάντσεστερ, καταλαμβάνει την πανεπιστημιούπολη στο Μάντσεστερ. Το Νομικό Σχολείο του Πανεπιστημίου του Νέου Χάμσαϊρ βρίσκεται στο Κονκόρντ, την πρωτεύουσα της πολιτείας. Το πανεπιστήμιο αποτελεί μέρος του Πανεπιστημιακού Συστήματος του Νέου Χάμσαϊρ και ταξινομείται μεταξύ των κορυφαίων Αμερικανικών πανεπιστημίων στην έρευνα, έχοντας ενταχτεί στην ανώτατη κατηγορία αξιολόγησης έρευνας "R1: Διδακτορικά Πανεπιστήμια - Πολύ υψηλή ερευνητική δραστηριότητα".

## Ιστορία
Από το 2018, οι συνδυασμένες πανεπιστημιούπολες έκαναν το UNH το μεγαλύτερο κρατικό πανεπιστήμιο της πολιτείας του Νέου Χάμσαϊρ, με πάνω από 15.000 φοιτητές. Είναι επίσης το πιο ακριβό κρατικό σχολείο στις Ηνωμένες Πολιτείες για φοιτητές που προέρχονται από την ίδια πολιτεία.
μικρογραφία|Το Thompson Hall, που χτίστηκε το 1892, είναι καταχωρημένο στο Εθνικό Μητρώο Ιστορικών Τόπων.
δεξιά|μικρογραφία|Μόριλ Χωλ, περίπου το 1920
μικρογραφία|Πίτι Χωλ, το 2005
Ο Nόμος Morrill του 1862 χορήγησε ομοσπονδιακή γη στο Νέο Χάμσαϊρ για την ίδρυση ενός γεωργικού μηχανικού κολεγίου. Το 1866, το πανεπιστήμιο ιδρύθηκε για πρώτη φορά ως το Κολέγιο Γεωργίας και Μηχανικών Τεχνών του Νέου Χάμπσαϊρ στο Χανόβερ, σε συνεργασία με το Κολλέγιο Ντάρτμουθ. Το ίδρυμα συνδέθηκε επίσημα με το Κολλέγιο Ντάρτμουθ και κατευθύνονταν από τον πρόεδρο του Ντάρτσουθ. Ο Μπέντζαμιν Τόμσον, κάτοικος του Ντέραμ, άφησε το αγρόκτημα και τα περιουσιακά του στοιχεία στο κράτος για την ίδρυση ενός γεωργικού κολέγιου. Στις 30 Ιανουαρίου 1890, πέθανε και η διαθήκη του έγινε δημόσια. Στις 5 Μαρτίου 1891, ο Κυβερνήτης Χίραμ Α. Τάτλ υπέγραψε μια πράξη που αποδέχτηκε τους όρους της διαθήκης του Τόμσον. Στις 10 Απριλίου 1891, ο Τάτλ υπέγραψε ένα νομοσχέδιο που εξουσιοδοτούσε την μετακίνηση του κολλεγίου στο Ντέραμ.

Το 1919 ο αρχιτέκτονας Έρικ Χάντλεστον ετοίμασε ένα σχέδιο για την πανεπιστημιούπολη που οδήγησε την ανάπτυξη του πανεπιστημίου για τα επόμενα τριάντα χρόνια. Ο Χάντλεστον πιστώνεται με το σχεδιασμό πάνω από μια ντουζίνα κτιρίων του πανεπιστημίου.  Το 1923, ο κυβερνήτης Φρεντ Μπράουν υπέγραψε ένα νομοσχέδιο που άλλαξε το όνομα του κολλεγίου σε Πανεπιστήμιο του Νέου Χάμσαϊρ.

Την άνοιξη του 2015, το πανεπιστήμιο έλαβε 4 εκατομμύρια δολάρια από την περιουσία του Ρόμπερτ Μόριν, ο οποίος ήταν βιβλιοθηκάριος στο πανεπιστημείο για σχεδόν 50 χρόνια . To 2019 το πανεπιστήμιο εντάχθηκε στην κορυφαία λίστα Αμερικανικών πανεπιστημίων έρευνας "R1: Διδακτορικά Πανεπιστήμια - Πολύ υψηλή ερευνητική δραστηριότητα" της Κατάταξης Ιδρυμάτων Ανωτάτης Εκπαίδευσης Carnegie.

## Ακαδημαϊκά
δεξιά|μικρογραφία|Τελετή αποφοίτησης στο Πανεπιστήμιο του Νέου Χάμσαϊρ, στις 19 Μαΐου 2007
Το Πανεπιστήμιο του Νέου Χάμσαϊρ είναι η ναυαρχίδα του Πανεπιστημιακού Συστήματος του Νέου Χάμσαϊρ. Το UNH αποτελείται από έντεκα κολλέγια και μεταπτυχιακές σχολές, που προσφέρουν 2.000 μαθήματα σε πάνω από 100 μεγάλες σπουδές. Τα έντεκα κολλέγια και σχολές του UNH είναι:

* Κολλέγιο Μηχανικής και Φυσικών Επιστημών (CEPS) 
* Κολλέγιο Ελεύθερων Τεχνών (COLA) 
* Κολλέγιο Επιστημών Ζωής και Γεωργίας (COLSA) 
* Σχολή Εφαρμοσμένων Επιστημών Τόμσον (TSAS) 
* Κολλέγιο Υγείας και Ανθρώπινων Υπηρεσιών (CHHS) 
* Πανεπιστήμιο του Νέου Χάμσαϊρ στο Μάντσεστερ (UNHM) 
* Σχολή Μεταπτυχιακών Σπουδών
* Κολλέγιο Επιχειρήσεων και Οικονομίας Πίτερ Πολ (PCBE), πρώην Σχολή Επιχειρήσεων & Οικονομίας Whittemore (WSBE) 
* Σχολή Νομικής
* Σχολή Δημόσιας Πολιτικής Κάρσεϊ
* Σχολή Θαλάσσιων Επιστημών και Μηχανικής των Ωκεανών
Από το φθινόπωρο του 2015, το πανεπιστήμιο είχε 12.840 προπτυχιακούς φοιτητές και 2.500 μεταπτυχιακούς φοιτητες εγγεγραμμένους σε περισσότερα από 200 προγράμματα σπουδών. Το φοιτητικό σώμα αποτελείται από 47% φοιτητές προερχόμενους εντός της πολιτείας, 49% φοιτήτες εκτός της πολιτείας και 4% μη-Αμερικανούς φοιτητες. Το 54% των φοιτητών είναι γυναίκες και το 46% άντρες. 

### Εγγραφές
Η είσαγωγή στο Πανεπιστήμιο του Νέου Χάμσαϊρ έχει χαρακτηριστεί ως "επιλεκτική" από το U.S. News & World Report.

### Κατάταξη
Η U.S. News & World Report κατατάσσει το Πανεπιστήμιο του Νέου Χάμσαϊρ 109ο μεταξύ 434 "εθνικών πανεπιστημίων" και 52ο στα "κορυφαία δημόσια πανεπιστήμια" το 2025. Το Πανεπιστήμιο του Νέου Χάμσαϊρ είναι διαπιστευμένο από την Επιτροπή Ανώτερης Εκπαίδευσης της Νέας Αγγλίας. 

Το 2012, το Υπουργείο Παιδείας των Η.Π.Α. κατέταξε το Πανεπιστήμιο του Νέου Χάμσαϊρ ως το έκτο ακριβότερο δημόσιο τετραετές πανεπιστήμιο στη χώρα. Το Πανεπιστήμιο του Νέου Χάμσαϊρ κατέχει την χαμηλότερη θέση στη χώρα για το ποσό των επιδοτήσεων που λαμβάνει από την πολιτεία του. 

Το περιοδικό Money κατέταξε το Πανεπιστήμιο του Νέου Χάμσαϊρ σε 117ο από 744 στην έκθεση "Καλύτερα Κολέγια για τα *Χρήματα* σας 2019". 

## Έρευνα
Το πανεπιστήμιο κατατάσσεται μεταξύ των κορυφαίων Αμερικανικών πανεπιστημίων "R1: Διδακτορικά Πανεπιστήμια - Πολύ υψηλή ερευνητική δραστηριότητα". Σύμφωνα με το Αμερικανικό Εθνικό Ίδρυμα Επιστήμης, το UNH ξόδεψε 146 εκατομμύρια δολάρια για έρευνα και ανάπτυξη το 2018, κατατάσσοντάς το 137ο στις Η.Π.Α. 

### Πανεπιστημιακή Βιβλιοθήκη
Η Πανεπιστημιακή Βιβλιοθήκη αποτελείται από την κύρια Βιβλιοθήκη Dimond και τρεις επιστημονικές βιβλιοθήκες που ειδικεύονται στην χημεία, τη φυσική και την επιστήμη των υπολογιστών, τα μαθηματικά και τη μηχανική.  

### Εργαστήριο Διαλειτουργικότητας του Πανεπιστημίου του Νέου Χάμσαϊρ (UNH-IOL)
Οι φοιτητές και το προσωπικό, που ανήκουν κυρίως σε σπουδές ηλεκτρολογικής μηχανικής, μηχανικής υπολογιστών και επιστημονικής της πληροφορικής, εργάζονται στο Εργαστήριο Διαλειτουργικότητας της UNHτο οποίο δοκιμάζει συσκευές και προϊόντα δικτύωσης και επικοινωνίας δεδομένων. Το UNH-IOL δέχεται αιτήσεις από φοιτητές όλων των ειδικών σπουδών και διαφορετικών πτυχών επαγγελματικής εμπειρίας και εμπειρογνωμοσύνης. 

Περισσότεροι από 100 φοιτητές μεταπτυχιακών και προπτυχιακών σπουδών εργάζονται με πλήρη απασχόληση στο προσωπικό της UNH-IOL, αποκτώντας εμπειρία στην ανάπτυξη τεχνολογιών και προϊόντων.

### Σχολή Δημόσιας Πολιτικής Κάρσεϊ
Η Σχολή Δημόσιας Πολιτικής του Carsey στο Πανεπιστήμιο του Νέου Χάμσαϊρ διεξάγει έρευνα πολιτικής για ευάλωτα παιδιά, νέους και οικογένειες και για τη βιώσιμη ανάπτυξη των κοινοτήτων.

## Γεωγραφική προέλευση (Αμερικανών φοιτητών)

## Φοιτητική ζωή
Το πανεπιστήμιο έχει περίπου 250 φοιτητικές οργανώσεις που σχετίσζονται με ενδιαφέροντα ακαδημαϊκά,  καριέρας, κοινωνικής υπηρεσίας, πολιτικής και παγκοσμίων υποθέσεων, τεχνών και ψυχαγωγίας, πολιτισμού και γλώσσας, αδελφότητες, ψυχαγωγίας και αναψυχής, μέσων ενημέρωσης και εκδόσεων, θρησκευτικών, ειδικών ενδιαφερόντων και φοιτητικού ακτιβισμού.  
### "Ελληνικές" αδελφότητες
μικρογραφία|Οίκος αδελφότητας Σίγμα Νι
Περίπου το 15% των φοιτητών είναι συνδεδεμένοι με "Eλληνικές" αδελφότητες (fraternities and sororities) που αναγνωρίζονται από το πανεπιστήμιο. 

Η πρώτη αδελφότητα του σχολείου ήταν η Zήτα Έψιλον Ζήτα, η οποία ιδρύθηκε το 1894. Τον Μάρτιο του 1917, ακολούθησε η Σίγμα Άλφα Έψιλον.

### Οργανώσεις φοιτητών
Η Ομοσπονδία Υποστήριξης της Διαφορετικότητας (DSC) με επικεφαλής φοιτητές στοχεύει στην προσφορά πόρων σε ομάδες "που επηρεάζονται από θεσμική καταπίεση με βάση τη φυλή, την εθνοτική καταγωγή, τον σεξουαλικό προσανατολισμό, το φύλο, την ταυτότητα και την έκφραση του φύλου, την ηλικία, την ικανότητα, τη μητρική γλώσσα, την εθνική καταγωγή και / ή τη θρησκεία στο UNH".

Πολλές οργανώσεις στην πανεπιστημιούπολη επικεντρώνονται στην παροχή πρόσβασης στις γυναίκες στα επαγγελματικά πεδία παρέχοντας πόρους που προάγουν την επιτυχία. 

### Μέσα ενημέρωσης
* WUNH Durham - Ραδιοφωνική εκπομπή που διοικείται από φοιτητές
* Το Νέου Χάμσαϊρ - Εφημερίδα που διοικείται από φοιτητές
* Εφημερίδα Main Street - Εφημερίδιο που διοικείται από φοιτητές

## Αθλητισμός
μικρογραφία|Κέντρο Γουίτμορ
Οι αθλητικές ομάδες του σχολείου είναι οι Wildcats, και ανταγωνίζονται στην NCAA Division I. Το Πανεπιστήμιο του Νέου Χάμσαϊρ είναι μέλος του Αμερικανικού Ανατολικού Συνεδρίου για το ανδρικό μπάσκετ, το cross country, το στίβο, το Ποδόσφαιρο, το κολύμπι & καταδύσεις και το Τένις. Το πρόγραμμα γυναικείας γυμναστικής αγωνίζεται στο Eastern Atlantic Gymnastics League στο επίπεδο της Κατηγορίας I. Ιδιαίτερα δημοφιλές και επιτυχημένο είναι και το χόκεϊ.

Τα χρώματα του πανεπιστημίου είναι λευκά και μπλε, και τα μασκότ του είναι δύο άγριες γάτες γνωστά στο πανεπιστήμιο ως Wild E. Cat και Gnarlz. Η εισαγωγή μιας άγριας γάτας ως μασκότ ήρθε το 1926; είχε μια πληθώρα διαφορετικών ονομάτων και ακόμη και μορφών καθ' όλη την ιστορία της πανεπιστημιούπολης. 

Το αναγνωρισμένο Τραγούδι μάχης της UNH είναι "On to Victory", η πιο πρόσφατη έκδοση του οποίου διευθετήθηκε από τον Tom Keck, Διευθυντή Αθλητικών Τραγουδιών από το 1998 έως το 2003. Το 2003, το "UNH Cheer" (αρχικά με τίτλο "Cheer Boys") αναστήθηκε από τα αρχεία του πανεπιστημίου από την Erika Svanoe, Διευθύντρια Αθλητικών Τραγουδιών από το 2003 έως το 2006.

## Στέγαση
εναλλ.=alt text|δεξιά|μικρογραφία|Μιλς Χολ - σουίτες
αριστερά|μικρογραφία|Μπάμπκοκ Χολ
αριστερά|μικρογραφία|Στοκ Χολ

Από το 2006, το πανεπιστήμιο φιλοξενεί το 55% όλων των φοιτητών. Από το φθινόπωρο του 2023 οι φοιτητές του πρώτου έτους και ηλικίας κάτω των 21 ετών υποχρεούνται να περάσουν τουλάχιστον 4 εξάμηνα σε στέγαση μέσα στην πανεπιστημιούπολη.

## Πανεπιστημιούπολη στο Μάντσεστερ
Από τον Μάρτιο του 2015, το Πανεπιστήμιο του Νέου Χάμσαϊρ στο Μάντσεστερ βρίσκεται στο 10.000 τετραγωνικών μέτρων Pandora Mill στην 88 Commercial Street, στις όχθες του Ποταμού Merrimack στο ιστορικό Amoskeag Millyard του Μάντσέστερ του Νέου Χάμπσαϊρ. Η μετακίνηση στην 88 Commercial Street αύξησε το φυσικό χώρο του πανεπιστημίου κατά σχεδόν 50%.
## Πανεπιστημιούπολη στο Κόνκορντ
Το Πανεπιστήμιο του Νέου Χάμπσαϊρ Franklin Pierce School of Law βρίσκεται στο Concord, Νέο Χάμπσαίρ. Ιδρύθηκε το 1973 από τον Robert H. Rines ως το Κέντρο Νομικής Franklin Pierce και λειτουργούσε ανεξάρτητα μέχρι το 2010, όταν επισήμως ενσωματώθηκε ως μέρος του Πανεπιστημίου του Νέου Χάμσαϊρ.

## Διακεριμένοι απόφοιτοι
Σημαντικοί αποφοίτοι του Πανεπιστημίου του Νέου Χάμσαϊρ περιλαμβάνουν τον παγκοσμίως γνωστό συγγραφέα Τζον Ιρβίνγκ (B.A. 1965), την βραβευμένη συγγραφέα Άλις Μακ Ντερμότ (M.A. 1978), τη σκηνοθέτρια Τζένιφερ Λι (B. A. 1992), τον τηλεοπτικό παραγωγό Μάρσι Κάρσι (B. Α. 1966), τον ηθοποιό και κωμικό Μάικ Ο'Μάλεϊ (B.Α. 1988), και αρκετούς πρώην κυβερνήτες της πολιτείας του Νέου Χάμσαΐρ, συμπεριλαμβανομένου του Τζον Λιντς, του 80ου κυβερνήτη της πολιτείας από το 2005 έως το 2013. Η Joan Ferrini-Mundy είναι η σημερινή πρόεδρος του Πανεπιστημίου του Maine. Ο εφευρέτης του καμπαναριού του ανέμου φημολογείται επίσης ότι σπούδασε στο UNH.

## Διακεκριμένοι καθηγητές

* John Aber, καθηγητής φυσικών πόρων και περιβάλλοντος, διάσημος οικολόγος, συγγραφέας
* Γκραντ Ντράμχελερ, ζωγράφος, καθηγητής τέχνης
* Μέρεντιθ Χολ (γεννημένη το 1949), συγγραφέας του μπεστ σέλερ των Νew York Times *Χωρίς Χάρτη*, καθηγήτρια Αγγλικής
* Jochen Heisenberg (γεννημένος το 1939), καθηγητής φυσικής, γιος του διάσημου Γερμανού φυσικού βραβευμένου με Νόμπελ Βέρνερ Χάισενμπεργκ
* Τσαρλς Τζέιμς (χημικός)  (1880-1928), ένας από τους ανακαλυπτές του στοιχείου Λουτέτιου
* Ροσέλ Λιμπερ, καθηγητής γλωσσολογίας
* John D. Mayer, καθηγητής ψυχολογίας, συν-αναπτυξιαστής του Mayer-Salovey-Caruso Emotional Intelligence Test (MSCEIT) και αξιοσημείωτος συγγραφέας ειδικός στην ψυχολογία της προσωπικότητας
* Τζόσουα Μέιροβιτς (γεννημένος το 1949), συγγραφέας του βιβλίου "Οχι η αίσθηση του τόπου", καθηγητής επικοινωνίας
* Ρόμπερτ Μόριν (1938-2015), δωρίσε περιουσία 4 εκατομμυρίων δολαρίων στο πανεπιστήμιο
* Ντόναλντ Μάρεϊ (1924-2006), δημοσιογράφος βραβευμένος με το βραβείο Πουλιτζέρ, καθηγητής αμερικανικής γλώσσας
* Τσαντά Πρέσκοντ-Γάινστιν, κοσμολόγος και ακτιβίστρια, καθηγήτρια φυσικής και γυναικείων σπουδών
* Λόρι Ρόμπινσον (περίπου 1959), στρατηγός του USAF, πρώτη γυναίκα διοικητής της Βόρειας Αμερικανικής Διοίκησης Αεροδιαστημικής Άμυνας (NORAD) 
* Λούσι Ε. Σάλιερ, ιστορικός του αμερικανικού μεταναστευτικού δικαίου
* Edwin Scheier (1910-2008), γλυπτής, καθηγητής καλών τεχνών σε ανατακτικό βαθμό
* Μαίρη Σέιερ (1908-2007), γλυπτής, καλλιτέχνης
* Τσαρλς Σίμιτς (γεννημένος το 1938), βραβευμένος ποιητής με Pulitzer, καθηγητής Αγγλικών 
* Murray A. Straus (1926-2016), κοινωνιολόγος και καθηγητής, δημιουργός της κλίμακας τακτικών συγκρούσεων
* Κλαρκ Τέρι (1920-2015), τρομπετίστας τζαζ, καθηγητής, Τμήμα Μουσικής (1988-2015) 
* Laurel Thatcher Ulrich (γεννημένη το 1938), καθηγήτρια ιστορίας 1980-1995
* Στέισι Ν. Βαν Ντεβείρ (γεννημένος το 1967), πολιτικός επιστήμονας, καθηγητής πολιτικών επιστημών και πρόεδρος του Τμήματος Πολιτικών Επιστημών
* Γιτάνγκ Τσανγκ (γεννημένος το 1955), θεωρητικός αριθμών, καθηγητής μαθηματικών, Συνεργάτης ΜακΑρθούρ

## Ιδιωτικές τοποθεσίες πανεπιστημιούπολης

* Σταθμός Durham-UNH, ιστορική αποθήκη τρένων, σπίτι του UNH Dairy Bar 
* Jesse Hepler Λιλάκ Αρβορέτου
* Μουσείο Τέχνης του UNH 
* Κέντρο Γουίτμορ, το σπίτι του ανδρικού και γυναικείου χόκεϊ των UNH Wildcats. Η χωρητικότητα είναι 6.501 για αθλητικά γεγονότα, 7.500 για συναυλίες και άλλα γεγονότα.
* Γυμναστήριο Λούντχολμ, το σπίτι τών UNH Wildcats για το ανδρικό και γυναικείο μπάσκετ και τη γυναικεία γυμναστική
* Στάδιο Wildcat, σπίτι του ποδοσφαίρου των UNH Wildcats
* Thompson Hall, η πρώτη δομική κατοικία του Πανεπιστημίου του Νέου Χάμσαϊρ
* Κτίριο Μνημείου Ένωσης (MUB) 
* Παρατηρητήριο Πανεπιστημίου του Νέου Χάμσαϊρ

## Παραπομπές


## Εξωτερικοί σύνδεσμοι
* 
* 
* Ιστότοπος αθλητισμού

Νέου Χάμσαϊρ
Κατηγορία:Νιου Χάμσαϊρ